CELEX: 32017R1440
Language: da
Date: 2017-08-08 00:00:00
Title: Kommissionens gennemførelsesforordning (EU) 2017/1440 af 8. august 2017 om ændring af gennemførelsesforordning (EU) 2016/480 om fælles regler for sammenkobling af nationale elektroniske registre om vejtransportvirksomheder (EØS-relevant tekst. )

9.8.2017   
            
            
               DA
            
            
               Den Europæiske Unions Tidende
            
            
               L 206/3
            
         KOMMISSIONENS GENNEMFØRELSESFORORDNING (EU) 2017/1440
   af 8. august 2017
   om ændring af gennemførelsesforordning (EU) 2016/480 om fælles regler for sammenkobling af nationale elektroniske registre om vejtransportvirksomheder
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1071/2009 af 21. oktober 2009 om fælles regler om betingelser for udøvelse af vejtransporterhvervet og om ophævelse af Rådets direktiv 96/26/EF (1), særlig artikel 16, stk. 5, og
   ud fra følgende betragtninger:
   
               (1)
            
            
               I henhold til artikel 16, stk. 1, i forordning (EF) nr. 1071/2009 pålægges hver medlemsstat at føre et nationalt elektronisk register over vejtransportvirksomheder, der har fået vejtransporttilladelse af en kompetent myndighed.
            
         
               (2)
            
            
               Ifølge artikel 16, stk. 5 og 6, i forordning (EF) nr. 1071/2009 er det fastsat, at sammenkoblingen af de nationale elektroniske registre skal være gennemført senest den 31. december 2012, og Kommissionen tillægges beføjelser til at vedtage fælles bestemmelser vedrørende en sådan sammenkobling.
            
         
               (3)
            
            
               Kommissionen vedtog forordning (EU) nr. 1213/2010 (2) for at muliggøre sammenkoblingen af de nationale elektroniske registre, som er krævet i forordning (EF) nr. 1071/2009, gennem et system til udveksling af meddelelser kaldet ERRU (det europæiske register over vejtransportvirksomheder).
            
         
               (4)
            
            
               Forordning (EU) nr. 1213/2010 er blevet ophævet ved Kommissionens gennemførelsesforordning (EU) 2016/480 (3) med henblik på at oprette en forbedret version af ERRU senest den 30. januar 2019.
            
         
               (5)
            
            
               ERRU består af to parallelle strukturer for udvekslingen af meddelelser mellem medlemsstaterne. Den første bygger på en central hub, der forvaltes af Kommissionen. Den centrale hub centraliserer datatrafik ved at indsamle de meddelelser, medlemsstaterne sender, og efterfølgende videresende dem til de medlemsstater, som meddelelserne er rettet til. Alternativt kan medlemsstaterne vælge at anvende et kompatibelt kommercielt netværk til at udveksle meddelelser indbyrdes direkte (peer-to-peer konfiguration), uden at disse meddelelser passerer gennem den centrale hub.
            
         
               (6)
            
            
               Da meddelelser, som udveksles direkte blandt medlemsstaterne, ikke routes via den centrale hub, vil Kommissionen ikke bemærke eventuelle systemfejl i forbindelse med disse meddelelser. Kommissionen er derfor ude af stand til at opfylde sin rolle som generel forvalter af ERRU ved at foretage passende korrigerende handlinger, hvilket bringer hele systemets ydeevne i fare.
            
         
               (7)
            
            
               Peer-to-peer konfigurationen giver ikke Kommissionen rettidig adgang til oplysninger om mængden og arten af de udvekslede meddelelser; Kommissionen har derfor ikke mulighed for at danne sig et samlet overblik over brugen af ERRU, skønt disse oplysninger er nyttige med henblik på fremtidige systemforbedringer.
            
         
               (8)
            
            
               Peer-to-peer konfigurationen har givet anledning til problemer, der gør det påkrævet at sikre, at alle meddelelser, som udveksles inden for rammerne af ERRU, routes via den centrale hub, og derved elimineres dette alternativ fra anvendelsesområdet for gennemførelsesforordning (EU) 2016/480.
            
         
               (9)
            
            
               Der må endvidere foretages nogle mindre tilføjelser og ændringer af gennemførelsesforordning (EU) 2016/480 med henblik på at tage hånd om følgende aspekter på en mere præcis og klar måde: proceduren for forbindelse til ERRU, de test, der skal gennemføres, og konsekvenserne, hvis disse ikke bestås, indholdet af visse XML-meddelelser, fastlæggelsen af den eskaleringsprocedure, som medlemsstaterne skal følge i tilfælde af systemfejl, og det tidsrum, hvori personoplysningerne kan opbevares i den centrale hubs logføring. Gennemførelsesforordning (EU) 2016/480 bør derfor ændres.
            
         
               (10)
            
            
               Foranstaltningerne i denne forordning er vedtaget i overensstemmelse med rådgivningsproceduren som fastsat ved artikel 4 i Europa-Parlamentets og Rådets forordning (EU) nr. 182/2011 (4) —
            
         VEDTAGET DENNE FORORDNING:
   Artikel 1
   I artikel 3 i gennemførelsesforordning (EU) 2016/480 tilføjes følgende stykke:
   
      »En medlemsstats forbindelse til ERRU skal anses for at være oprettet efter afslutning af test af forbindelse, integration og ydeevne i overensstemmelse med Kommissionens instrukser og under dennes tilsyn. Disse test varer maksimalt seks måneder. Kommissionen skal træffe foranstaltninger, hvis de ovennævnte test ikke bestås. Viser disse foranstaltninger sig at være utilstrækkelige, kan Kommissionen trække støtten til de pågældende test tilbage, indtil medlemsstaten godtgør, at der er gjort tilstrækkelige fremskridt på nationalt plan med hensyn til tilslutning til ERRU«.
   
   Artikel 2
   Bilag I, III, VI, VII, og VIII til gennemførelsesforordning (EU) 2016/480 ændres som angivet i bilaget til nærværende forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. august 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 300 af 14.11.2009, s. 51.
   
      (2)  Kommissionens forordning (EU) nr. 1213/2010 af 16. december 2010 om fælles regler for sammenkobling af nationale elektroniske registre om vejtransportvirksomheder (EUT L 335 af 18.12.2010, s. 21).
   
      (3)  Kommissionens gennemførelsesforordning (EU) 2016/480 af 1. april 2016 om fælles regler for sammenkobling af nationale elektroniske registre om vejtransportvirksomheder og om ophævelse af forordning (EU) nr. 1213/2010 (EUT L 87 af 2.4.2016, s. 4).
   
      (4)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).
   
      BILAG
      I bilag I, III, VI, VII og VIII til gennemførelsesforordning (EU) 2016/480 foretages følgende ændringer:
      
                  1)
               
               
                  I bilag I foretages følgende ændringer:
                  
                              a)
                           
                           
                              Punkt 1.3 affattes således:
                              
                                          »1.3.
                                       
                                       
                                          Alle udvekslede meddelelser skal routes via den centrale hub.«
                                       
                                    
                        
                              b)
                           
                           
                              Punkt 2.2 affattes således:
                              
                                          »2.2.
                                       
                                       
                                          Den centrale hub lagrer ikke data for en periode på mere end seks måneder, bortset fra logningsdata, statistiske data og routingdata som anført i bilag VII.«
                                       
                                    
                        
                              c)
                           
                           
                              Punkt 2.3 affattes således:
                              
                                          »2.3.
                                       
                                       
                                          Den centrale hub giver ikke adgang til personoplysninger undtagen for Kommissionens bemyndigede personale, når dette er nødvendigt med henblik på at overvåge den tekniske drift samt vedligeholdelse og fejlfinding.«
                                       
                                    
                        
                              d)
                           
                           
                              Punkt 2.6 affattes således:
                              »2.6.   Kontaktforvaltning
                              Kontaktforvaltningsfunktionen skal give hver medlemsstat muligheden for at forvalte deres kontaktoplysninger vedrørende den pågældende medlemsstats politikudformende, erhvervsmæssige, operationelle og tekniske kategorier. Den kompetente myndighed i hver medlemsstat er ansvarlig for vedligeholdelsen af sine egne kontaktoplysninger. Det vil være muligt at se, men ikke redigere kontaktoplysningerne for de øvrige medlemsstater.«
                           
                        
            
                  2)
               
               
                  I bilag III foretages følgende ændringer af tillægget:
                  
                              a)
                           
                           
                              I den første tabel affattes elementet »»Timeout« (tidsudløb)« således:
                              
                                          »»Timeout« (tidsudløb)
                                       
                                       
                                          Dette er en valgfri attribut med dato og klokkeslæt (i UTC-format). Værdien fastsættes kun af den centrale hub i videresendte anmodninger og beregnes ud fra datoen og tidspunktet, hvor den centrale hub modtog den oprindelige anmodning. Hermed underrettes den besvarende medlemsstat om, hvor lang tid der går, før anmodningen udløber. Værdien er hverken påkrævet i oprindelige anmodninger, som sendes til den centrale hub, eller i nogen svarmeddelelse.
                                       
                                       
                                          Nej«
                                       
                                    
                        
                              b)
                           
                           
                              I tabellen med overskriften »»Check Good Repute Response« (kontrol af opfyldelse af vandelskravet — besvarelse)« erstattes elementet »»Community Licence Number« (fællesskabstilladelsens nummer)« af følgende:
                              
                                          »»Community Licence Number« (fællesskabstilladelsens nummer)
                                       
                                       
                                          Løbenummeret på transportvirksomhedens fællesskabstilladelse (fritekst, alfanumerisk felt af længde på 1 til 20 karakterer)
                                       
                                       
                                          Ja«
                                       
                                    
                        
                              c)
                           
                           
                              I tabellen med overskriften »»Infringement Notification Request« (meddelelse om overtrædelse — anmodning)« erstattes elementet »»Community Licence Number« (fællesskabstilladelsens nummer)« af følgende:
                              
                                          »»Community Licence Number« (fællesskabstilladelsens nummer)
                                       
                                       
                                          Løbenummeret på den bekræftede kopi eller på transportvirksomhedens fællesskabstilladelse som anført i registret (fritekst, alfanumerisk felt af længde på 1 til 20 karakterer).
                                       
                                       
                                          Ja«
                                       
                                    
                        
                              d)
                           
                           
                              I tabellen med overskriften »»Infringement Notification Response« (meddelelse om overtrædelse — besvarelse)« tilføjes følgende elementer efter elementet »»Transport Undertaking Name« (navn på transportvirksomhed)«:
                              
                                          »»Transport Undertaking Address« (adresse på transportvirksomhed)
                                       
                                       
                                          Adressen på transportvirksomheden (adresse, postnr., by og land) som anført i registret.
                                       
                                       
                                          Ja
                                       
                                    
                                          »Community Licence Number« (fællesskabstilladelsens nummer)
                                       
                                       
                                          Løbenummeret på transportvirksomhedens fællesskabstilladelse som anført i registret (fritekst, alfanumerisk felt af længde på 1 til 20 karakterer).
                                       
                                       
                                          Ja
                                       
                                    
                                          »Community Licence Status« (fællesskabstilladelsens status)
                                       
                                       
                                          Status for transportvirksomhedens fællesskabstilladelse som anført i registret.
                                       
                                       
                                          Ja
                                       
                                    
                                          »Managed Vehicles« (ledede køretøjer)
                                       
                                       
                                          Antal ledede køretøjer som anført i registret.
                                       
                                       
                                          Ja«
                                       
                                    
                        
                              e)
                           
                           
                              I tabellen med overskriften »»Check Community Licence Request« (kontrol af fællesskabstilladelse — anmodning)« erstattes elementet »»Community Licence Number« (fællesskabstilladelsens nummer)« af følgende:
                              
                                          »»Community Licence Number« (fællesskabstilladelsens nummer)
                                       
                                       
                                          Løbenummeret på den bekræftede kopi eller på den fællesskabstilladelse, for hvilken der er anmodet om nærmere oplysninger (fritekst, alfanumerisk felt af længde på 1 til 20 karakterer).
                                       
                                       
                                          Ja«
                                       
                                    
                        
                              f)
                           
                           
                              I tabellen med overskriften »»Check Community Licence Response« (kontrol af fællesskabstilladelse — besvarelse)« foretages følgende ændringer:
                              
                                          i)
                                       
                                       
                                          Følgende elementer tilføjes efter elementet »»Originating Authority« (udstedende myndighed)«:
                                          
                                                      »»Status Code« (statuskode)
                                                   
                                                   
                                                      Statuskode for besvarelse (f.eks. fundet, ikke fundet, fejl, osv.).
                                                   
                                                   
                                                      Ja
                                                   
                                                
                                                      »Status Message« (statusmeddelelse)
                                                   
                                                   
                                                      En forklarende statusbeskrivelse (om nødvendigt).
                                                   
                                                   
                                                      Nej«
                                                   
                                                
                                    
                                          ii)
                                       
                                       
                                          Elementet »»Transport Undertaking« (transportvirksomhed)« affattes således:
                                          
                                                      »»Transport Undertaking« (transportvirksomhed)
                                                   
                                                   
                                                      Ja, hvis statuskoden er »fundet««
                                                   
                                                
                                    
                                          iii)
                                       
                                       
                                          Elementet »»Community Licence Details« (oplysninger om fællesskabstilladelsen)« affattes således:
                                          
                                                      »»Community Licence Details« (oplysninger om fællesskabstilladelsen)
                                                   
                                                   
                                                      Ja, hvis statuskoden er »fundet««
                                                   
                                                
                                    
                                          iv)
                                       
                                       
                                          Følgende element tilføjes efter elementet »»Community Licence Details« (oplysninger om fællesskabstilladelsen)«:
                                          
                                                      »»Licencing Authority« (udstedende myndighed)
                                                   
                                                   
                                                      Myndigheden, der udstedte fællesskabstilladelsen til transportvirksomheden.
                                                   
                                                   
                                                      Ja«
                                                   
                                                
                                    
                                          v)
                                       
                                       
                                          Elementerne »»Licence Number« (tilladelsens nummer)« og »»Licence Status« (tilladelsens status)« affattes således:
                                          
                                                      »»Licence Number« (tilladelsens nummer)
                                                   
                                                   
                                                      Løbenummeret på transportvirksomhedens fællesskabstilladelse som anført i registret (fritekst, alfanumerisk felt af længde på 1 til 20 karakterer).
                                                   
                                                   
                                                      Ja
                                                   
                                                
                                                      »Licence Status« (tilladelsens status)
                                                   
                                                   
                                                      Status for transportvirksomhedens fællesskabstilladelse som anført i registret.
                                                   
                                                   
                                                      Ja«
                                                   
                                                
                                    
                                          vi)
                                       
                                       
                                          Elementerne »»Certified True Copy Details« (oplysninger om bekræftet kopi)« og »»Licence Number« (tilladelsens nummer)« affattes således:
                                          
                                                      
                                                         »»Certified True Copy Details« (oplysninger om bekræftet kopi)
                                                      
                                                   
                                                   
                                                      
                                                         Nej
                                                      
                                                   
                                                
                                                      »Certified True Copy Number« (oplysninger om nummer på bekræftet kopi)
                                                   
                                                   
                                                      Løbenummeret på transportvirksomhedens bekræftede kopi af fællesskabstilladelsen som anført i registret (fritekst, alfanumerisk felt af længde på 1 til 20 karakterer).
                                                   
                                                   
                                                      Ja«
                                                   
                                                
                                    
                                          vii)
                                       
                                       
                                          Elementerne »»Licence Status« (tilladelsens status)«, »»Licence Type« (tilladelsens art)«, »»Start Date« (startdato)« og »»Suspension Date« (suspensionsdato)« udgår.
                                       
                                    
                                          viii)
                                       
                                       
                                          Elementet »»Suspension Expiry Date« (suspensionens udløbsdato)« affattes således:
                                          
                                                      »»Withdrawal Expiry Date« (tilbagekaldelsens udløbsdato)
                                                   
                                                   
                                                      Datoen, hvorpå tilbagekaldelsen af den bekræftede kopi af fællesskabstilladelsen udløber.
                                                   
                                                   
                                                      Nej«
                                                   
                                                
                                    
                        
            
                  3)
               
               
                  I bilag VI føjes følgende punktum til slutningen af punkt 2.2:
                  »Optrapningsproceduren bør beskrives nærmere, når Kommissionen anmoder herom.«
               
            
                  4)
               
               
                  I bilag VII foretages følgende ændringer:
                  
                              a)
                           
                           
                              Punkt 2 affattes således:
                              
                                          »2.
                                       
                                       
                                          For at sikre beskyttelsen af personlige oplysninger skal dataene til statistikker og routing være anonyme. Data, som kan identificere en specifik transportleder, transportvirksomhed, fællesskabstilladelse eller CPC, er ikke tilgængelige til statistiske formål.«
                                       
                                    
                        
                              b)
                           
                           
                              Punkt 4 og 5 affattes således:
                              
                                          »4.
                                       
                                       
                                          Personoplysninger lagres i maksimalt seks måneder efter, at en transaktion er afsluttet. Statistiske oplysninger og routingoplysninger lagres på ubestemt tid.
                                       
                                    
                                          5.
                                       
                                       
                                          De statistiske rapporteringsdata kan bl.a. omfatte:
                                          
                                                      a)
                                                   
                                                   
                                                      den anmodende medlemsstat
                                                   
                                                
                                                      b)
                                                   
                                                   
                                                      den besvarende medlemsstat
                                                   
                                                
                                                      c)
                                                   
                                                   
                                                      meddelelsens type
                                                   
                                                
                                                      d)
                                                   
                                                   
                                                      svarets statuskode
                                                   
                                                
                                                      e)
                                                   
                                                   
                                                      meddelelsernes dato og klokkeslæt
                                                   
                                                
                                                      f)
                                                   
                                                   
                                                      svartiden.«
                                                   
                                                
                                    
                        
            
                  5)
               
               
                  Bilag VIII, punkt 2.4., affattes således:
                  
                              »2.4.
                           
                           
                              Under alle omstændigheder skal en meddelelse om overtrædelse — anmodning og besvarelse bekræftes med en kvittering for overtrædelsesmeddelelsen.«